《九日罗江旅情呈文孺》
宋代·李新

山程十驿策驽来，中路几成兴尽回。
旅次白醪饶客醉，故园黄菊为谁开。
漏长更箭迟翻鼓，生久灯花细落煤。
不是学无经济术，道书教我壮心灰。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。